Dikori เป็นร้านน้ำแข็งใสยอดฮิตที่เล็งไว้มานานมากๆๆแล้วว่าจะมาลองทานให้ได้ วันนี้มาสยามทั้งนี้เลยต้องมาเยือนสักที

ร้านนี้ตั้งอยู่ที่สยามเซนเตอร์ชั้น4 ร้านเป็นแบบอยู่ตรงทางเดินไม่ได้เป็นห้องๆ ตอนแรกเดินผ่านเลยไปมาตั้งนาน แหะๆ มีจุดสังเกต คือ อยู่ตรงข้ามบาบีคิว พลาซ่าเลยค่ะ มีที่นั่งแบบโต๊ะเล็กๆหลายโต๊ะ ทานกันสบายๆ ร้านอาจไม่ได้กว้างมาก แต่ไม่อึดอัดค่ะ
 
ที่ร้านจะมีบริการน้ำแข็งใสหลากรสชาติเลย แล้วเราก็เลือกเติมทอปปิ้งตามใจชอบก็เพิ่มเงินไปตามที่เราสั้งค่ะ หรือว่าถ้างงๆก็จะมีรูปในเมนูเราก็สั่งตามนั้นก็ได้ 

••เมนูที่สั่งวันนี้••
เราสั่ง Thai tea kori เพิ่มบับเบิลลิ้นจี่ รวมแล้วราคา 91 บาท 
ต้องยอมรับเลยว่าน้ำแข็งที่นี่นุ่มเป็นเกล็ดบางเบา หิมะมากๆเลยค่ะ เข้าปากก็ละลายเบาๆไปเลย แต่ส่วนตัววันนี้คาดหวังว่าเราสั่ง thai tea จะได้รสชาเย็น นุ่มๆ หอมกลิ่นชาสักนิดก็ยังดี แต่วันนี้แอบผิดหวังเบาๆตรงชาไม่ได้รสชาเท่าไหร่เลย รสมันเหมือนอะไรไม่ทราบแต่ไม่ใช่ชาเย็นมันไม่นุ่มเหมือนสัมผัสเกล็ดน้ำแข็ง ตอนแรกคิกว่าเป็นเพราะ เราเลือกทอปปิ้งไม่ค่อยเข้ารึเปล่าเลยลองทานน้ำแข็งเพียวๆก็ยังไม่ใช่อยู่ดี แต่บับเบิลสนุกดีค่ะ เข้าปากแล้วแตกโป๊ะ อิอิ หอมลิ้นจี่ดีเลย

โดยรวมวันนี้อาจจะยังไม่โดนมาก แต่จะลองกลับมาทานใหม่ เราว่าถ้าทานเป็นโทสน์ น่าจะดีขึ้น แล้วจะลองทานรสชาติอื่นที่เพื่อนๆแนะนำดูค่ะ แต่วันนี้ยังไม่โดนมากเท่าไหร่แต่ก็ไม่ขนาดแย่ค่ะ เรียกว่าพอทานได้ แต่ผิดความคาดหวังไว้เล็กๆ